Document ID: /roh_data/filtered/swiss_laws_in_ROH.jsonl.gz/90

310.210

Ordinaziun davart l'examen d'advocatas e d'advocats (OExAdv)

dals 04-04-2023 (versiun dals 01-04-2023)

Sa basond sin l'art. 18 e l'art. 19 da la Lescha davart las advocatas ed ils advocats 1)

sco er sin l'art. 45 al. 1 da la Constituziun chantunala2)

relaschada da la Regenza ils 4 d'avrigl 2023

Object

Art.  1 1 Questa   ordinaziun   regla   ils   examens   che   vegnan   realisads   da   la   cumissiun   da surveglianza sco er las taxas che ston vegnir pajadas en quest connex.

Art.  2 1 Ils examens d'advocatas e d'advocats han per regla lieu la primavaira e l'atun.

Termins d'examen

Publicaziun

Art.  3 1 La cumissiun da surveglianza publitgescha ils termins d'examen e las indicaziuns davart   la   dumonda   d'admissiun   almain   10 emnas   ordavant   en   il   Fegl   uffizial chantunal.

Dumonda d'admissiun

Art.  4 1 La dumonda d'admissiun a l'examen d'advocatas e d'advocats sto vegnir inoltrada a la cumissiun da surveglianza entaifer il termin communitgà, e quai cun il formular mess a disposiziun sco er ensemen cun ils suandants documents:

a)

b)

c)

d)

ina curta descripziun dal curs da vita;

in extract privat actual dal register penal federal;

in extract actual dal register da scussiun e da concurs;

la cumprova d'avair terminà in studi da giurisprudenza en ina scola auta svizra u d'avair obtegnì in diplom equivalent en ina scola auta da l'exteriur;

la cumprova da l'activitad pratica giuridica pretendida.

e)

1) DG 310.100 2) DG 110.100 * tabellas da las modificaziuns a la fin dal relasch

1

310.210

2 Las emprovas d'examen en auters chantuns ston vegnir inditgadas en la dumonda d'admissiun a l'examen d'advocatas e d'advocats.

Art.  5

Object da l'examen d'advocatas e d'advocats 1. en general

1 L'examen d'advocatas e d'advocats consista d'ina part en scrit e d'ina part a bucca.

2 L'examen n'è betg public.

2. examen en scrit

Art.  6 1 L'examen en scrit cumpiglia l'elavuraziun d'in cas. Per regla ston vegnir redigidas in'expertisa giuridica sco er las inoltraziuns e las scrittiras giuridicas cunvegnentas respectivamain necessarias.

2 L'examen en scrit dura 10 uras.

3 Ils   meds   auxiliars   admissibels   vegnan   communitgads   ordavant.   Ulteriurs   meds auxiliars pon vegnir consegnads il di d'examen.

4 L'examen en scrit vegn absolvì da tut las candidatas ed ils candidats a medem temp e sut surveglianza.

3. examen a bucca

Art.  7 1 Tgi che cuntanscha almain la nota 3,5 en l'examen en scrit, vegn admess a l'examen a bucca.

2 A l'examen a bucca vegnan examinads ils suandants secturs da dretg:

a)

b)

c)

d)

e)

dretg da procedura civila;

dretg da procedura penala;

dretg public chantunal e giurisdicziun constituziunala;

dretg administrativ chantunal e dretg processual administrativ chantunal;

Lescha introductiva tar il Cudesch civil svizzer3) e dretg davart las advocatas ed ils advocats.

3 L'examen a bucca dura almain in'ura e mez.

4 Meds auxiliars n'èn betg permess.

5 Las   candidatas   ed   ils   candidats   vegnan   examinads   mintgina   e   mintgin individualmain.

Absenza ed interrupziun

Art.  8 1 Las candidatas ed ils candidats che na sa preschentan betg a l'examen d'advocatas e d'advocats u che na termineschan betg l'examen, ston annunziar quai immediatamain a la cumissiun da surveglianza e ston la preschentar ils documents necessaris per cumprovar il motiv impurtant.

3) DG 210.100

2

310.210

2 En cas d'in motiv impurtant vegnan ils examens, ch'èn vegnids absolvids avant l'interrupziun, resguardads tar la cuntinuaziun.

Agir nunsincer

Art.  9 1 Tgi che absolva l'examen d'advocatas e d'advocats cun meds auxiliars betg admess u betg consegnads respectivamain cun agid ester, agescha nunsinceramain.

2 Far diever d'in med auxiliar inadmissibel fa cunzunt, tgi che porta cun sai meds da communicaziun e d'infurmaziun betg admess.

3 Sch'i vegn fatg diever d'agid ester u d'in med auxiliar inadmissibel, confiscescha la surveglianza d'examen immediatamain il med auxiliar inadmissibel, segirescha ils mussaments   per   in   cumportament   nunsincer   ed   infurmescha   la   cumissiun   da surveglianza en chaussa.

Valitaziun

Art.  10 1 Mintga rom da l'examen en scrit e da l'examen a bucca vegn valità cun ina nota dad 1 fin 6 (utilisond er mesas notas). La nota 6 è la meglra valitaziun, la nota 1 la mendra. La nota 4 è suffizienta.

2 Per il giudicament cumplessiv final èn la nota da l'examen en scrit e la media betg arrundada   da   la   nota   da   l'examen   a   bucca   equivalentas.   Tgi   che   cuntanscha   en omadus   examens   ina   media   da   notas   arrundada   d'almain   4,   reussescha   l'examen d'advocatas e d'advocats.

3 Tgi che na reussescha betg l'examen entir, sto repeter quel.

Art.  11

Emissiun da la patenta d'advocata u d'advocat e publicaziun da sia concessiun

1 La patenta d'advocata u d'advocat vegn emessa en furma d'in diplom u d'in conclus.

2 La  concessiun  da   la  patenta  d'advocata  u  d'advocat  vegn  publitgada  en  il  Fegl uffizial chantunal.

Cumissiun da surveglianza

Art.  12 1 La   cumissiun   da   surveglianza   realisescha   l'examen   d'advocatas   e   d'advocats   e conceda la patenta d'advocata u d'advocat.

2 Ella maina ina glista da las patentas d'advocata u d'advocat concedidas.

Taxas

Art.  13 1 Las candidatas ed ils candidats ston pajar las suandantas taxas:

a)

per   l'examen   tenor   l'artitgel 9   da   la   Lescha   davart   las   advocatas   ed   ils advocats4):

900 francs

4) DG 310.100

3

310.210

c)

b)

per l'emissiun da la patenta d'advocata u d'advocat sco er per la publicaziun e 100 francs per l'inscripziun da la patenta d'advocata u d'advocat sin la glista:

per l'examen da qualificaziun tenor l'artitgel 31 da la Lescha federala davart la libra circulaziun da las advocatas e dals advocats5):

900 francs per il discurs tenor l'artitgel 32 da la Lescha federala davart la libra circulaziun 650 francs da las advocatas e dals advocats:

2 Sch'ina candidata u in candidat na vegn betg admess a l'examen a bucca, survegn ella u el enavos 300 francs.

d)

Disposiziuns transitoricas per ils examens d'advocatas e d'advocats

Art.  14 1 Examens   d'advocatas   e   d'advocats   tenor   il   vegl   urden   d'examen   han   lieu   per l'ultima giada il zercladur 2023.

2 Per candidatas e candidats che absolvan l'examen d'advocatas e d'advocats suenter quest termin, vala il nov urden d'examen.

5) CS 935.61

4

310.210

Tabella da las modificaziuns - tenor conclus

Conclus 04-04-2023

Entrada en vigur 01-04-2023

Element relasch

Modificaziun emprima versiun

Publicaziun en la CUL 2023-011

5

310.210

Tabella da las modificaziuns - tenor element

Element relasch

Conclus 04-04-2023

Entrada en vigur 01-04-2023

Modificaziun emprima versiun

Publicaziun en la CUL 2023-011

6